ISLAM
JIHAD
KORAANI
SHARIA
HADITH
NAISET
KORAANI VAI RAAMATTU?
Haluan toivottaa teidät tervetulleiksi ohjelmamme pariin.
Nimeni on Al Fadi, ja vieraanani on Bill Warner.
Bill, kuinka voit? - Oikein hyvin.
Tänään keskustelemme taas Koraanista ja siitä, -
kuinka tärkeää sitä on tutkia.
Kun olin vielä muslimi, uskoin Koraanin täydellisyyteen.
Uskoin sen ohjaavan elämääni ja halusin noudattaa sitä tarkasti.
Vain siten pystyin miellyttämään Islamin jumalaa ja seuraamaan -
islamin profeetan esimerkkiä.
En koskaan huomannut Koraanin sisältämiä ristiriitoja.
Aloin huolestua Koraanin sisällöstä vasta sen jälkeen, -
kun jätin islaminuskon ja aloin seurata Kristusta.
Aloin tutkia Koraania kriittisesti ja huomasin, -
ettei se olekaan täydellinen.
Koraani on sisällöltään hyvin ongelmallinen, ja muslimien olisi -
hyvä käydä läpi näitä asioita.
Käsittelin näitä aiheita kirjassani "The Qur'an Dilemma"
Bill, sinä olet tutkinut Koraania.
Mitä hyötyä Koraanin tutkimisesta on ei-muslimeille?
Sinä sivusit johdannossasi yhtä tärkeää syytä.
Muslimit uskovat, että Koraani on täydellinen, virheetön kirja.
On toinenkin syy, miksi Koraania kannattaa tutkia.
Useimmat muslimit eivät tiedä Koraanista paljoakaan.
On ironista, kuinka monet ei-muslimit luulevat muslimien -
tuntevan Koraanin läpikotaisin.
Muslimeja aivopestään.
Minä kasvoin Saudi-Arabiassa.
Siellä Koraania aletaan opettaa jo hyvin pienille lapsille.
Uskontoa opiskeltiin päivittäin muutaman tunnin verran.
Se ei liittynyt millään lailla vertailevaan uskontotieteeseen, -
jossa vertaillaan islamia kristinuskoon tai juutalaisuuteen.
Meillä opiskeltiin pelkkää islamia, ja kaikki muu oli pahasta.
Koraani nähtiin ehdottomana jumalan sanana.
Kukaan muslimi ei uskalla kyseenalaistaa jumalan sanaa.
Ihmisten puhe on kuitenkin Koraanin tekstejä järkevämpää.
Ihmisten puheessa on vähemmän ristiriitoja ja enemmän logiikkaa.
Totta. Onko sitten sharia-lain tunteminen tärkeää?
Sharia-laki pohjautuu kahteen asiaan: -
Allahin ilmoittamaan Koraaniin sekä Muhammadin esimerkkiin.
Shariaa ymmärtääkseen on tunnettava sen perustukset.
Kun käsittelemme sharia-lakia, käymme läpi näitä perustuksia.
Tulemme käsittelemään myös kolmatta sharia-lain tukijalkaa, -
eli islamilaisten oppineiden konsensusta.
Koraanin tunteminen on muslimeille tärkeää myös rituaalien takia.
Muslimin on osattava rukoilla, paastota, tehdä pyhiinvaelluksia -
ja antaa kymmenyksiä.
Muslimin elämään kuuluu paljon muitakin rituaaleja.
Nämä rituaalit opitaan Koraanista ja Muhammadin perimätiedosta, -
joka sisältää hänen tulkintojaan.
Jos profeetan perimätieto eli hadith poistuisi kuvioista, -
muslimit joutuisivat ymmälle.
Muslimi ei osaisi rukoilla viittä kertaa päivässä, -
koska sitä käskyä ei mainita Koraanissa.
Monet muutkin käskyt löytyvät ainoastaan Muhammadin opetuksista.
Miksi jumala ei sisällyttänyt käskyjään omaan sanaansa?
Useat muslimien rukoukset eivät ole Koraanista lähtöisin.
Ne ovat peräisin Muhammadin opetuksista.
Koraanin vajavaisuus on epäilyttävää.
Muslimi ei voi saada selville uskontonsa käytäntöjä -
tutkimalla ainoastaan Koraania.
Myös se on ongelmallista, että Koraani vaatii jokaista muslimia -
osallistumaan jihadiin.
Kerroin jo lyhyesti elämäntarinani ja sen, -
että halusin kovasti taistella jumalan puolesta.
Halusin kuolla marttyyrina, jotta pääsisin paratiisiin -
ja saisin syntini anteeksi.
Islam ei tarjoa muuta pelastusvarmuutta.
Koraanin 5. ja 9. lukuja pidetään Koraanin viimeisinä lukuina.
Tämä johtaakin meidät kumousopin vaaroihin.
Radikaalit käyttävät sitä rauhasta puhuvien jakeiden kumoamiseen.
Oppi kumoaa jopa sen jakeen, -
jonka mukaan kenenkään ei ole pakko olla uskonnollinen.
Oliko sinusta vaikeaa yhdistää näitä kahta ajatusmallia?
Kun Koraania lukee ensimmäistä kertaa, ei voi olla varma siitä, -
onko kyse todella hyvästä vai todella pahasta uskonnosta.
Mihin muslimit oikein uskovat?
Islamilla on jakautunut persoonallisuus.
Sitten huomataan, että ristiriitoihin löytyy selitys.
Selitykseksi tarjotaan sitä, että jihad onkin hyvä asia, -
kun taas suvaitsevaisuus merkitsee heikkoutta.
Tämä näkyi jo Muhammadin elämästä.
Suvaitsevaisena hän oli heikko, mutta jihadistina vahva.
Minkälainen kirja Koraani on?
Kooltaan Koraani on noin kaksi kolmaosaa Uudesta testamentista.
Ei voida olla varmoja, onko nykyinen Koraani se sama, -
jonka Muhammad väitti saaneensa jumalalta.
Tulevissa jaksoissa käsittelemme Koraanin kokoamisprosessia -
ja sitä, miksi emme usko nykyisen Koraanin vastaavan alkuperäistä.
Koraanissa on 114 suuraa, mutta ne eivät etene kronologisesti.
Tämän takia Koraanin historian tutkiminen on hankalaa.
Sitä on myös vaikea analysoida kokonaisuutena.
Kerron seuraavan vertauksen niille, jotka haluavat ymmärtää Koraania.
Koraani on kuin rikosromaani, jonka sivut on irrotettu -
ja järjestetty lukujen pituuden mukaan.
Jos tällä tavalla järjestettyä rikosromaania yrittäisi lukea, -
siitä ei saisi mitään selvää. Murha tapahtuisi vasta kirjan lopussa.
Koraanin tarina on mennyt sekaisin suurien pituusjärjestyksen takia.
Myös Koraanin jakeiden lukumäärästä on epäselvyyksiä.
Joidenkin mielestä niitä on 6200, toisten mielestä 6204, -
joidenkin mielestä taas 6234 tai 6236.
Tarkka luku jää epäselväksi.
Lukumäärät ovat ihmisten mielikuvituksen varassa.
Suurien nimet ovat oma lukunsa.
Tutkimustemme mukaan Muhammad ei nimennyt Koraanin suuria.
Muhammad viittaa joihinkin suuriin nimeltä, joten joillakin oli nimet.
Kaikille suurille ei kuitenkaan ollut annettu nimiä.
Koraani on järjestetty Vanhan testamentin profeettojen tapaan.
Nehän etenevät suurimmasta profeetasta pienimpään.
Vanhan testamentin profeettojen järjestys on kuitenkin -
mahdollista selvittää.
Jokaisen kirjan johdannosta selviää kirjan kirjoittaja -
ja aikakaudella hallinnut kuningas.
Järjestys on helppo löytää.
Vanha testamentti sisältää todella hienoja tarinoita.
Koraani on outo kirja, sillä sen tarinankerronta takkuilee.
Jää epäselväksi, mitä Koraani yrittää kertoa.
Yksi Allahin heikkouksista lienee, ettei hän osaa kertoa tarinoita.
Sinulla kävi tuuri, sillä en ole enää muslimi.
Muutoin kommenttisi olisivat loukanneet minua.
Koraania ei saa kritisoida ollenkaan.
Muslimit uskovat, että Koraania säilytetään taivaassa.
Miksi jumala ei sitten ilmoittanut koko Koraania kerralla?
Ihmiset olisivat säästyneet paljolta vaivalta.
Eilen puhuit Koraanin eri osien yhteensopivuusongelmista.
Haluaisitko lisätä siihen jotain?
Kuvitellaan kaali, joka on pilkottu ja laitettu kulhoon.
Ennen pilkkomista kaali oli helppo tunnistaa.
Pilkottuna sen alkuperäistä muotoa voi vain arvailla.
Koraania lukiessa tuntuu siltä, että siinä on joskus ollut järkeä.
Se oli ennen kuin Koraani joutui tehosekoittimeen.
Suurat järjestettiin pituuden mukaan, eikä tarina etene.
Olen iloinen saadessani vakuuttaa sinulle, ettet ole huolinesi yksin.
Kerron sinulle kaksi esimerkkiä.
Toinen tulee kristilliseltä apologeetalta, -
toinen islamin tutkijalta.
Ensimmäiseksi näytän tekstin, jonka on kirjoittanut -
kristillinen apologeetta Al-Kindi.
Al Kindi väitteli muslimin kanssa 800-luvun tienoilla.
Näin hän kommentoi:
"Kun runoilijat kirjoittavat runonsa sopivaan runomittaan, -
he tekevät sen niin, että runot säilyttävät yhtenäisyytensä."
Hänen mukaansa runojen rakenne on parempi kuin Koraanin.
"Heidän käyttämänsä puhdas, selkeä arabian kieli -
on kieliopiltaan ja rakenteeltaan täydellisempi."
Puhuimme aikaisemmin siitä, kuinka muslimit uskovat Koraanin -
olevan arabian kielen malliteos.
Niin minullekin on sanottu. Koraani on täydellistä arabiaa.
Al-Kindi kuitenkin sanoo islamin kannattajille, -
että Koraanin rytmi on rikkonaista.
Oletko sinäkin tätä mieltä?
Minä en osaa arabiaa enkä ymmärrä sen rytmistä.
Haluan kuitenkin huomauttaa, miksi tässä puhutaan runoudesta.
Muhammadin aikaan runoilijoita pidettiin suuressa arvossa.
Runous oli todella tärkeä osa kulttuuria.
Meidän kulttuurimme ei pidä runoutta yhtä suuressa arvossa, -
joten katsojamme eivät välttämättä ymmärrä tämän tekstin merkitystä.
Jatkamme keskustelua tästä aiheesta katkon jälkeen.
Paine nousi pikkuhiljaa.
Räjähdys järkytti maailmaa.
Se muutti rantaviivan.
Öljytuhot saatiin hallintaan vasta sitten, -
kun vuotokohta löytyi, ja se tukittiin.
Lue "The Qur'an Dilemma", niin alat ymmärtää islamilaista terroria.
Tervetuloa takaisin.
Bill, keskustelimme juuri Koraanin hajanaisesta rakenteesta.
Näytimme kristillisen apologeetan Al Kindin kirjoittamaa tekstiä, -
jossa hän 800-luvulla valitti samoista asioista.
Koraanin ongelmat eivät siis ole hävinneet.
Joku saattaa esittää vastalauseen siihen, -
että käytin esimerkkinä kristillistä apologeettaa.
Ehkä Al-Kindi vihasi islamia eikä ollut puolueeton.
Vastalauseita saa esittää.
Seuraava esimerkki tulee kuuluisalta Koraanin tutkijalta, -
joka ammatikseen tutki, analysoi ja tulkitsi Koraania.
Hänen nimensä on Al-Razi.
Hän on niin kuuluisa, että hänen nimensä tunnistavat nekin, -
jotka eivät tiedä hänen työstään.
Al-Razi valitti Koraanin haasteesta.
Koraanissahan on yksi jae, joka haastaa ihmiset keksimään suuran, -
joka olisi Koraanin suurien vertainen.
Tämä jae ärsytti Al-Razia.
Hän sanoi: "Jos Koraani haluaa vertaisensa suuran, -
voimme kirjoittaa tuhat parempaa suuraa."
Al-Razin mielestä siinä ei ollut mitään ongelmaa.
Al-Razin asemassa oleva mies on kanssamme samaa mieltä siitä, -
ettei Koraanin tarjoama haaste ole minkään arvoinen.
Al-Razista oli käsittämätöntä, että Koraani kutsuu itseään ihmeeksi.
Hänen mielestään Koraanilla ei olisi ollut tähän oikeutta.
Muhammad väitti jatkuvasti Koraanin olevan ihme.
Kun ihmiset pyysivät häneltä merkkiä, hän tarjosi aina Koraania.
Jokainen jae on ihme. - Aivan.
Jae on arabiaksi "aija", mikä tarkoittaa myös merkkiä.
Jakeet kuitenkin numeroitiin vasta 1800-luvulla.
Eli mistä jakeista on kyse, kun puhutaan ihmeistä?
Ongelmia riittää.
Al-Razin mielestä Koraanissa on liikaa toistoa ja pitkäveteisyyttä.
Hän ei pidä siitä, että Koraani sisältää niin paljon lainauksia -
inhimillisistä lähteistä. - Lainauksia on todella paljon.
Nyt näytän teille yksinkertaisen aiheeseen liittyvän esimerkin.
Tämä teksti löytyy lyhyestä "Yltäkylläisyyden suurasta".
Se on 108. suura ja koostuu vain kolmesta jakeesta.
Luin eilen näitä jakeita koskevia selitysteoksia.
Yksi kommentaattori on nimeltään Al-Tabari.
Hän eli 800-luvulla, eli parisataa vuotta Muhammadin kuoleman jälkeen.
Hän kirjoitti näistä kolmesta jakeesta 12 sivun verran.
Hän yritti selvittää niiden ristiriitoja.
Nämä jakeet eivät siis sisällä ihmeitä.
Näin siinä sanotaan: "Me olemme antaneet teille Kautherin."
Islamin jumala siis kertoo Muhammadille jostain Kautherista.
Koraanin selittäjät ovat yrittäneet saada selville, mikä Kauther oli.
He ovat ehdottaneet sen viittaavan taivaassa olevaan jokeen.
Tiedätkö, miltä taivaassa näyttää? - En tiedä.
Voisinko uskoa, jos kertoisit minulle taivaassa olevasta joesta?
Kuinka tuo tieto Kauther-joesta liittyy muslimien elämään?
Kuinka selittäisit tämän?
Koraanin synnyinmaa on autiomaata, ja tämä näkyy siinä, -
kuinka taivas kuvataan runsasvetisenä paikkana.
Tämä mielikuva viehättää autiomaan arabia.
Taivas kuvataan seesteisenä.
Minä tosin vain esitän arvailuja.
Jos jumala haluaa opettaa minulle jonkin asian, -
hänen on puhuttava siitä kielellä, jota ymmärrän.
Kuvittele, että jumala uhkailee meitä helvetin olennoilla.
Minua ei pelota, koska en tiedä noista olennoista mitään.
Jumalan on puhuttava sellaisella kielellä, jota voin ymmärtää.
Kauther-sanan arveltiin siis viittaavan jokeen.
Muiden teorioiden mukaan se viittaa taivaalliseen järveen, -
runsaaseen siunaukseen tai islaminuskon lahjaan.
Menneiden aikojen arabit joutuivat arvailemaan yhden sanan merkitystä.
Nykyään he joutuvat esittämään arvauksia koko Koraanista, -
joka on täynnä mystisiä, outoja ja selittämättömiä sanoja.
Muutamia kirjeitä jopa kutsutaan mystisiksi kirjeiksi, -
koska ne alkavat jollain kirjaimella.
Kirjainten selitetään toimivan huomion herättäjinä.
Okei, nyt herätit huomioni, mutta mitä tarkoitat?
Näitä riittää.
Haluan jatkaa jakeiden käsittelyä.
1. jakeessa puhutaan Kautherista. Seuraavassa jakeessa kehotetaan -
rukoilemaan ja suorittamaan uhreja.
Muhammad sai joen, ja sitä seurasi käsky suorittaa uhreja.
En ymmärrä, millä tavalla tämä tapahtuma liittyy minuun.
Oliko Muhammadilla jokin erityinen rukous?
Rukoiliko hän kiitosrukouksen?
Kävikö hän moskeijassa?
Mitä olen oppinut Muhammadin esimerkistä?
Toisin sanoen näissä kahdessa jakeessa ei ole järkeä.
Niitä ei voi soveltaa mitenkään.
Ne eivät liity mihinkään, eikä niiden merkitystä voi ymmärtää.
Tästä saa irti vain sen, että Muhammad tapansa mukaan yrittää -
esiintyä erityisprofeettana.
Hänellä on palkintoja taivaassa.
Kun häneltä kysyttiin joesta, hän kertoi vierailleensa taivaassa -
ja nähneensa siellä palatsin, jonka pihalla virtasi joki.
Enkeli oli kertonut sen olevan Muhammadille varattu salaisuus.
Mikä salaisuus sekin on, jos me kaikki tiedämme siitä?
Minua kiehtoo tässä tarinassa se, että kaksi ensimmäistä jaetta -
ovat jotenkuten vielä kauniita, -
mutta kolmas jae tulee kuin puun takaa.
Siinä puhutaankin vihollisesta.
Kolmas jae on ilmiselvä kirous.
Siunausten perään tulee heti kirous vihollisia vastaan.
Haluan katsojiemme ymmärtävän tämän asian.
Koraania lukiessa tämä tulee yllätyksenä.
Siunauksista hypätään yhtäkkiä kirouksiin.
Sama teema jatkuu läpi Koraanin.
Tämä on vain yksi esimerkki Koraanin luonteesta.
Koraani jakaa ihmiset jatkuvasti muslimeihin ja ei-muslimeihin.
Raamattu on erilainen. Sehän kehottaa rakastamaan vihollisia.
Olisihan tähänkin jakeeseen voitu kirjoittaa, -
että vihollinen tulee kateelliseksi Muhammadin saamista siunauksista.
Sen voisi ymmärtää.
Miksi tässä piti mennä kiroamaan vihollista?
Koraani on olevinaan täydellinen kirja, -
mutta taaskin törmäämme ongelmiin.
Haluan selventää tätä asiaa katsojillemme, -
erityisesti niille harvoille, jotka ymmärtävät arabiaa.
Al-Tabari kirjoitti pitkän selityksen tästä suurasta, -
jonka luulisi olevan helppo ymmärtää.
Muhammadin aikalaisetkaan eivät ymmärtäneet tätä suuraa.
Matemaatikot näkevät paljon vaivaa pitkien laskutoimitusten eteen.
Niihin löytyy aina ratkaisu.
Al-Tabari ei kuitenkaan löytänyt ratkaisua tähän jakeeseen.
Kun lukee klassisia Koraanin selitysteoksia, -
niissä aina kerrotaan Koraanin tutkijoiden erimielisyyksistä.
Lopuksi kirjoitetaan "jumala tietää parhaiten".
Jos jumala tietää parhaiten, miksei hän jaa tietoaan meidän kanssamme?
Meidän olisi voitava oppia jotain hänen ilmoituksestaan.
Ilmoitusta ei ole ilmoitettu.
Ohjelmamme lähestyy loppuaan.
Haluaisin vielä mainita ongelman, joka liittyy sanojen variaatioihin.
Bill, mitä ajattelet Koraanin sanojen variaatioista?
Käsittelimme tätä aihetta kirjassa "The Qur'an Dilemma".
Aluksi väitetään, ettei variaatioita ole.
Hadithista kuitenkin paljastuu, että Koraaniin liittyviä kiistoja -
käytiin paljonkin.
On yllättävää huomata, että jo Muhammadin aikalaiset kiistelivät -
näistä asioista.
Koraanin tekstivariaatiot tarkoittavat niitä jakeita, -
joiden sisältämät sanat voidaan käsittää eri tavoin.
Annan teille nopean esimerkin.
Se on suurasta 2:46.
"Kuka tietää tapaavansa herransa ja palaavansa tämän luo?"
Tietää-sana voi tässä merkitä joko arvelemista tai tietämistä.
Kummasta tässä puhutaan? Hyvin ongelmallista.
Ensi kerralla keskustelemme alkuperäisen Koraanin kokoamisesta.
Koraaniin ei ollut alussa merkitty vokaaleja.
Näytän katsojillemme esimerkin vokaalittomasta tekstistä.
Tässä oleviin kirjaimiin ei ole merkitty vokaaleja.
Vokaalimerkit kehitettiin 150 vuotta Koraanin kokoamisen jälkeen.
Ohjelma lähenee loppuaan. Odotan innolla seuraavaa jaksoamme.
Kiitos katsojillemme.
Käykää lähettämässä palautetta nettisivujemme kautta.
Olen Al Fadi. Toivotan teille runsaasti siunausta.
Suomennos: Hanna Tischer